**Әскери кафедраға студенттерді**

**іріктеуді өткізу тәртібі**

ЖОО-ның IT-технологиялар бейіндік бағытына сәйкес әскери кафедрада төмендегі әскери-есептік мамандықтар бойынша әскери дайындық жүзеге асырылатын болады:

- Киберқауіпсіздік;

- Геоақпараттық жүйелер;

- Топогеодезиялық бөлімшелер мен бөлімдерді қолдану

Әскери кафедраға іріктеу тәртібі "Әділет" ақпараттық-құқықтық жүйесінде жарияланған "Запастағы офицерлер бағдарламасы бойынша әскери дайындық қағидаларын бекіту туралы" Қазақстан Республикасы Қорғаныс министрінің 2017 жылғы 24 шілдедегі №375 бұйрығына өзгеріс енгізу туралы "Запастағы офицерлер және запастағы сержанттар бағдарламалары бойынша әскери дайындық қағидаларын бекіту туралы" Қазақстан Республикасы Қорғаныс министрінің 2020 жылғы 19 қазандағы № 534 бұйрығында жазылған.

Әскери кафедраға оқу үшін іріктеуге, барлық мамандықтар бойынша оқитын студенттер қатысады.

Запастағы офицерлер бағдарламасы бойынша әскери дайындық мемлекеттік білім беру тапсырысы бойынша және ақылы негізде жүзеге асырылады.

Мемлекеттік білім беру тапсырысы бойынша ақысыз негізде оқуға конкурс шарттарынан өткен әскери кафедралары бар жоғарғы немесе жоғарғы оқу орнынан кейінгі білім беру ұйымы (ЖЖООКБ) студенттері, ал ақылы негізде оқу үшін әскери кафедраға бөлінген орындар санына сәйкес комиссия ұсынған конкурс шарттарынан өткен студенттер жіберіледі.

Әскери кафедраға оқуға қабылданған студенттер әскерге шақыру бойынша әскери қызметке потенциалды кандидаттар болып табылады және осы қағидаларға 1-қосымшаға сәйкес нысан бойынша тиісті міндеттеме қабылдайды.

Әскери кафедраның құжаттарды қабылдауы іріктеу комиссиясының жұмысы басталғанға дейін 10 жұмыс күні бұрын аяқталады, іріктеуді жүргізу мерзімі өзгерген кезде құжаттар тиісінше өзгертілген мерзімде тапсырылуы тиіс.

Конкурсқа қатысуға конкурс өткізілетін жылы 24 жастан аспайтын студенттер жіберіледі.

Әскери кафедрада оқу үшін студенттерді іріктеу конкурсы төрт кезеңде жүзеге асырылады

бірінші кезең - Қазақстан Республикасы Қорғаныс министрінің 2015 жылғы 2 шілдедегі №373 бұйрығымен бекітілген Қазақстан Республикасының Қарулы Күштерінде әскери-дәрігерлік сараптаманы жүргізу қағидаларына және әскери-дәрігерлік сараптама органдары туралы ережеге (Қазақстан Республикасының нормативтік құқықтық актілерін мемлекеттік тіркеу тізілімінде №11846 болып тіркелген) сәйкес медициналық куәландырудан өту;

екінші кезең - кәсіби-психологиялық тестілеу жүргізу;

үшінші кезең - дене шынықтыру дайындығын тексеру;

төртінші кезең - ЖЖООКБ басшысы жасайтын және бекітетін рейтинглік балл есебіне сәйкес жүзеге асырылатын конкурстық іріктеу.

Конкурстың әрбір кезеңінен бір рет өтуге жол беріледі.

Іріктеу комиссиясының жұмыс істеу регламентін академиялық күнтізбеге сәйкес ЖЖООКБ басшылығы айқындайды.

Іріктеу комиссиясының жұмысы ЖЖООКБ-ның академиялық күнтізбесіне сәйкес жазғы сессия аяқталғаннан кейін 10 жұмыс күнінен кешіктірілмей басталады.

Әскери дайындық ЖЖООКБ-да оқу аяқтағанға дейін бір жыл бұрын оқу-жаттығу жиынымен (кәсіби практикамен) аяқталады.

Әскери кафедрада оқу үшін конкурсқа қатысуға ниет білдірген студент осы қағидаларға 3-қосымшаға сәйкес тізбе бойынша құжаттарды қоса берумен, осы қағидаларға 2-қосымшаға сәйкес нысан бойынша өтінішті ресімдейді.

Медициналық куәландырудан өту үшін студенттерге әскери кафедрада ресімделген медициналық куәландыру карталары (бұдан әрі-7-нысан) беріледі. Студенттерді медициналық куәландыру жергілікті әскери басқару органдарында қабылдау жылының 1 ақпанынан бастап жүргізіледі. Конкурстық іріктеуге қатысу үшін медициналық куәландыру нәтижелері 7-нысан бойынша іріктеу комиссиясының жұмысы басталғанға дейін 10 жұмыс күнінен кешіктірілмей әскери кафедраға ұсынылады. Нұр-сұлтан қаласының ҚІД ӘДК-нен өткеннен кейін әскери-дәрігерлік комиссиядан өткені туралы құжаттарды нәтижесіне қарамастан бірден әскери кафедраға тапсыру қажет.

Медициналық куәландырудан өтпеген студенттер конкурсқа жіберілмейді.

**Іріктеуге қатысуға өтініш беру тәртібі:**

Әскери кафедрада оқу үшін конкурсқа қатысуға ниет білдірген студент әскери кафедраға іріктеуге қатысу ниеті туралы белгіленген нысан бойынша *(2-қосымша)* мемлекеттік немесе орыс тілінде өтініш жазады және өтінішке *№ 3 қосымшадағы* тізбеге сәйкес құжаттарды қоса береді.

Өтініш тіркеледі және тиісті құжаттардың қоса берілген көшірмелерімен қысқа мерзімде әскери кафедраға тапсырылады.

Құжаттарды қабылдағаннан кейін әскери кафедра студентке нысан бойынша құжаттарды алғаны туралы қолхат береді.

**Бірінші кезең** Құжаттарды қабылдау және конкурстың бірінші кезеңінен өтуді ұйымдастыру әскери кафедраға жүктеледі. **Бастапқы құжаттарды қабылдау №3 қосымшаға сәйкес 2020 жылғы 29 желтоқсанда басталады (әскери кафедра, С1.3.3. 51 каб.)**

Медициналық куәландырудан өту мынадай тәртіппен жүргізіледі:

**1. Талдау тапсыру** кезінде өзіңізбен бірге жеке куәлігіңіз, амбулаторлық картаңыз болуы тиіс.

1) қанның жалпы талдауы;

2) мерезге микропреципитация реакциясы (микрореакция) ;

3) несептің жалпы талдауы;

4) мұрынның қосалқы қуыстарының рентгенографиясы;

5) тыныштықтағы ЭКГ (жүктемеден кейін-көрсеткіштер бойынша);

6) кеуде қуысы органдарын флюорографиялық (рентгенологиялық) зерттеу медициналық куәландыру күніне үш айдан кешіктірілмей жүргізіледі;

7) бруцеллезге қан талдауы (мал шаруашылығында жұмыс істейтіндерге немесе жеке шаруашылығында малы барларға).

Жоғарыда көрсетілген барлық талдауларды тапсыру кезінде студент әскери кафедра берген медициналық куәландыру картасын ұсынады (№7 нысан).

*(ҚР ҚМ 2015 жылғы 2 шілдедегі № 373 бұйрығымен бекітілген. ҚР ӘМ 2015 жылғы 5 тамызда № 11846 тіркелген «Қазақстан Республикасының Қарулы Күштерінде әскери-дәрігерлік сараптама жүргізу қағидаларын және әскери-дәрігерлік сараптама органдары туралы ережені бекіту туралы» 4-тарау, 50-тармағына сәйкес).*

2. Медициналық комиссиядан өту ҚІД-ның жиналу пунктінде ұйымдастырылады: Затаевич көшесі, 13 ("Жастар" театрының ғимараты артында) мекен-жайы бойынша.

Кандидаттар медициналық комиссияларға медициналық куәландыру басталғанға дейін кемінде күнтізбелік отыз күн бұрын жүргізілген медициналық зерттеулердің нәтижелерін ұсынады.

Өзімен бірге болуы керек :

- әскери кафедра берген медициналық куәландыру картасы (№7 нысан)

- әскери есепке алынғаны туралы белгісі бар тіркеу куәлігі (түпнұсқа) ;

- жеке куәлік (түпнұсқа);

- ауыстырып киетін аяқ киім (тәпішке).

Медициналық куәландырудан өткен студенттер әскери кафедраға әскери-дәрігерлік комиссияның қорытындысымен медициналық картаны тапсырады.

Әскери-дәрігерлік комиссияның нәтижелері бойынша мынадай қорытындылардың бірі шығарылады:

1) " әскери даярлыққа жарамды»;

2)"әскери даярлыққа жарамсыз".

Денсаулық жағдайы бойынша "жарамсыз" деп танылған немесе әскери кафедраға медициналық куәландыру картасын ұсынбаған студенттер конкурстың I кезеңінен өтпеген болып есептеледі.

**Екінші кезең - кәсіби-психологиялық тестілеу өткізу.**

Студенттерді кәсіби-психологиялық тестілеуді іріктеу комиссиясы ЖЖООКБ-ның компьютерлік сыныптарында өткізеді және ол ынталылық, күйзеліске төзімділік, сыни тұрғыдан және логикалық ойлау деңгейін тексеруді қамтиды.

Кәсіби-психологиялық тестілеу нәтижелері бойынша ұсынылмаған студенттер конкурстың екінші кезеңінен өтпеген болып саналады.

**Үшінші кезең - дене шынықтыруды тексеру.**

Студенттердің дене дайындығы 3-қосымшаға сәйкес дене шынықтыру бойынша нормативтерді тапсыру нәтижелерімен бағаланады. Үш норматив тапсыру сомасы бойынша 8 балл жинамаған студенттер конкурс кезеңінен өтпеген болып саналады.

Киім нысаны-спорттық (ауысымды спорттық аяқ киіммен)

Дене шынықтыру дайындығы бойынша тестілеуге рұқсаттама қатаң түрде жеке куәлік бойынша беріледі.

Кәсіби-психологиялық іріктеуден өту және дене даярлығын тексеру нәтижелерінің деректері комиссия мүшелері қол қоятын ведомостерге енгізіледі.

**Төртінші кезең-конкурстық іріктеу**

Іріктеу кезеңдерінің қорытындылары әскери кафедрада оқу үшін студенттерді іріктеу жөніндегі комиссияның (бұдан әрі – іріктеу комиссиясы) отырысында қаралуға тиіс.

Екінші, үшінші, төртінші кезеңдерді іріктеу комиссиясы өткізеді.

Конкурстың әрбір кезеңінен тек бір рет өтуге жол беріледі. Алдыңғы кезеңнен өтпеген оқуға түсуші келесі кезеңге жіберілмейді.

Оқу жылының қорытындысы бойынша ЖЖООКБ-дағы студент үлгерімінің орташа балы (GPA) бойынша деректер. Емтихан бойынша қарызы бар студент іріктеуге бұдан әрі қатыспайды.

Конкурстық іріктеу рейтингтік балды есептеу кестесі бойынша есептелетін рейтингтік балл бойынша жүзеге асырылады.

Іріктеу комиссиясының отырыстары іріктеу комиссиясының төрағасы бекітетін жұмыс жоспарына сәйкес өткізіледі және «әскери дайындыққа жіберілсін», «ақылы негізде оқу үшін ұсынылсын», «бас тартылсын» деген шешімдердің бірін қабылдауен осы қағидаларға 5-қосымшаға сәйкес нысан бойынша хаттама ресімдеумен сүйемелденеді.

Шешім қарапайым комиссия мүшелерінің дауыс берумен қабылданады. Дауыстар тең болған жағдайда іріктеу комиссиясы төрағасының дауысы шешуші болып табылады.

Әскери кафедраға тегін негізде оқу үшін рейтингте бірінші нөмірден бастап қабылдау жоспары бойынша бөлінген орындар санына сәйкес келетін нөмірге дейінгі студенттер жіберіледі.

Конкурс кезеңдерінің нәтижелерімен келіспеген студент сол күні іріктеу комиссиясының төрағасына жазбаша өтініш (еркін нысанда) жасайды.

Өтініштің мәні бойынша хаттамамен ресімделген іріктеу комиссиясының шешімі өтініш келіп түскен күннен бастап күнтізбелік 1 күн ішінде "қанағаттандырылсын" немесе "бас тартылсын"деген тұжырыммен қабылданады.

Конкурстың нәтижелері іріктеу комиссиясының жұмысы аяқталғаннан кейін келесі күні сағат 17.00-ге дейін әскери кафедраның ақпараттық стендіне орналастырылады.

Запастағы офицерлер мен запастағы

сержанттар бағдарламалары бойынша

әскери дайындық қағидаларына

1-қосымша

Нысан

**Студенттің міндеттемесі**

Мен, Қазақстан Республикасының азаматы, *тегі, аты, әкесінің аты, ЖСН,* запастағы, офицерлер бағдарламасы бойынша әскери дайындықтан өту үшін әскери кафедраға оқуға түсе отырып, «Әскери қызмет және әскери қызметшілердің мәртебесі туралы» ҚР Заңына сәйкес әскерге шақыру бойынша офицерлер құрамы лауазымдарында әскери қызмет өткеру туралы міндеттемені қабылдаймын.

20\_\_ жылғы «\_\_» \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(студенттің қолтаңбасы)

Ескертпе: міндеттеме қол қойылған күнінен бастап күшіне енгізіледі. «Запастағы лейтенант» әскери атағын бергеннен кейін әскери қызметші ҚР ҚК қажеттілігіне байланысты Қазақстан республикасы Үкіметінің қаулысы негізінде әскери қызметке шақырылуға тиіс Міндеттеме 2 данада баспа түрде және 1 дана өз қолымен ресімделеді. Қолмен ресімделген дана және бір терілген данасы ҚР ҚМ Кадрлар департаментіне жолданады. Екінші данасы жеке іске тігіледі.

Запастағы офицерлер мен запастағы

сержанттар бағдарламалары бойынша

әскери дайындық қағидаларына

2-қосымша

Нысан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(жоғары оқу орнының атауы)

әскери кафедраның бастығына

студент \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Т.А.Ә.. ЖЖООКБ факультеттің

атауы)

Өтініш

Сізден мені \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_мамандығы бойынша

(шифр) (мамандықтың атауы)

әскери кафедрада оқу үшін конкурстық іріктеуге қатысуға жіберуіңізді сұраймын.

20\_\_ ж. «\_\_\_\_» \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

( студенттің қолтаңбасы)

Запастағы офицерлер мен запастағы

сержанттар бағдарламалары бойынша

әскери дайындық қағидаларына

3-қосымша

Нысан

Конкурстық іріктеуге қатысу үшін құжаттардың тізбесі

1. Өтініш.
2. Жеке куәлік (түпнұсқасы мен көшірмесі).
3. Тіркеу куәлігі немесе әскери билет (түпнұсқасы мен көшірмесі).
4. Көлемі 3х4 см. 2 фотосурет.

5. «Мемлекеттік көрсетілетін қызметтер стандарттарын бекіту туралы» Қазақстан Республикасы Бас Прокурорының 2015 жылғы 27 шілдедегі № 95 бұйрығына (нормативтік құқықтық актілерді мемлекеттік тіркеу тізілімінде № 12055 болып тіркелген) сәйкес нысан бойынша соттылығының болуы не болмауы туралы анықтама.

1. Спорттық жетістіктерін (бар болған кезде) растайтын құжат.
2. Студенттің ЖЖООКБ -да нақты оқитыны туралы факультет деканы қол қойған анықтама.
3. Құжат тігілетін папка және жеке істі ресімдеуге арналған екі мөлдір файл.

Запастағы офицерлер мен запастағы

сержанттар бағдарламалары бойынша

әскери дайындық қағидаларына

4-қосымша

Нысан

Студент бозбалалар үшін дене шынықтыру бойынша нормативтер

|  |  |  |  |  |
| --- | --- | --- | --- | --- |
| Р/с  № | Бақылау жаттығулары | Балл | | |
| «5»  (өте жақсы) | «4»  (жақсы) | «3»  (қағаттанарлық) |
| 1. | 100 м (с) жүгіру | 14,2 | 14,5 | 15,0 |
| 2. | 3000 м (мин) жүгіру | 13,00 | 15,00 | 16,00 |
| 3. | Биік белтемірде тартылу  (саны) | 12 | 10 | 8 |

Студент бойжеткендер үшін дене шынықтыру бойынша нормативтер

|  |  |  |  |  |
| --- | --- | --- | --- | --- |
| Р/с  № | Бақылау жаттығулары | Балл | | |
| «5»  (өте жақсы) | «4»  (жақсы) | «3»  (қағаттанарлық) |
| 1. | 100 м (с) жүгіру | 16,0 | 16,5 | 17,0 |
| 2. | 2000 м (мин) жүгіру | 10,00 | 11,3 | 12,2 |
| 3. | Шалқасынан жатқан кұйде қолын желкесіне қоюмен денені көтеру (саны) | 25 | 20 | 15 |